Kristján Þór Júlíusson , sjávarútvegs - og landbúnaðarráðherra og Jón Gíslason , forstjóri Matvælastofnunar ( MAST ) , undirrituðu í gær samkomulag um átaksverkefni um aukið eftirlit í kjölfar afnáms leyfisveitingakerfis þann 1. janúar nk. vegna innflutnings á tilteknum landbúnaðarafurðum innan EES . Með samningnum er Matvælastofnun falið að samræma eftirlit og undirbúa leiðbeiningar um framkvæmdina , sem nýtist bæði fyrirtækjum og eftirlitsaðilum . Þá fær MAST einnig það hlutverk að sinna þjálfun eftirlitsaðila hjá MAST og heilbrigðiseftirliti sveitarfélaga í vottorðaskoðun og í sýnatökum , til að sannreyna þau vottorð sem dreifingaraðilum ber að skila og byggja á salmonellu og kampýlóbakter rannsóknum . Matvælastofnun mun skila atvinnuvega - og nýsköpunarráðuneytinu samantekt um framvindu verkefnisins fyrir miðjan febrúar 2020 , 1. apríl 2020 og fyrir lok maí 2020 . Átaksverkefnið er liður í aðgerðaáætlun í 17 liðum um að efla matvælaöryggi , tryggja vernd búfjárstofna og bæta samkeppnisstöðu innlendrar matvælaframleiðslu . Áætlunin var lögð fram af Kristjáni Þór Júlíussyni , sjávarútvegs - og landbúnaðarráðherra , og var hún samþykkt sem þingsályktun hinn 19. júní sl . Unnið hefur verið að mótun og framgangi þeirra aðgerða í atvinnuvega - og nýsköpunarráðuneytinu frá því í desember 2017 og er sú vinna í forgangi í ráðuneytinu .